**Ալյոնա Բաբակ** (ուկրաիներեն՝ Альона Валеріївна Бабак, սեպտեմբերի 27, 1969(1969-09-27), Կրիվոյ Ռոգ, Դնեպրոպետրովսկի մարզ, Ուկրաինական ԽՍՀ, ԽՍՀՄ), ուկրաինացի քաղաքական և պետական գործիչ, 2019 թվականի օգոստոսի 29-ից մինչև 2020 թվականի փետրվարի 4-ը Ուկրաինայի տարածքների և համայնքների զարգացման նախարար։ «Ինքնօգնություն» կուսակցության անդամ։ «Տեղական զարգացման ինստիտուտ» ՍՊԸ-ի տնօրեն։

Կենսագրություն
--------------

Ալյոնա Բաբակը ծնվել է 1969 թվականի սեպտեմբերի 27-ին Կրիվոյ Ռոգ քաղաքում։

Գերազանցությամբ ավարտել է Կիևի օտար լեզուների պետական մանկավարժական ինստիտուտը՝ «Օտար լեզուներ» մասնագիտությամբ՝ օտար լեզուների (անգլերեն և ֆրանսերեն) ուսուցչի որակավորման շնորհմամբ (1991-1996)։

1996 թվականին դարձել Է ԱՄՆ-ում Էդմունդ Մասկի հիմնադրամի աջակցությամբ ուսման դրամաշնորհի մրցույթի հաղթող և 1998 թվականին ԱՄՆ Վիրջինիա նահանգի Օլդ Դոմինիոն համալսարանում ստացել է մագիստրոսի որակավորում «բիզնես վարչարարություն» մասնագիտությամբ և «ֆինանսներ» մասնագիտացմամբ։

1998 թվականից մինչ օրս մասնավոր ձեռնարկատեր է, միջազգային ծրագրերի ղեկավար, բնակարանային-կոմունալ և տեղական զարգացման ոլորտներում գնագոյացման և ֆինանսական կառավարման ավագ մասնագետ։ 2004 թվականից մինչ օրս համարվում է «Տեղական զարգացման ինստիտուտ» համաուկրաինական բարեգործական կազմակերպության վարչության անդամ և համահիմնադիր, որտեղ հանդիսանում է բնակարանային կոմունալ ոլորտում ֆինանսական կառավարման և գնագոյացման մասնագետ։ Բնակարանային-կոմունալ տնտեսության բարեփոխման և բնական մենաշնորհի սուբյեկտների գործունեության կարգավորման հարցերով ունի մոտ 30 գիտական աշխատություն։

Ուկրաինայի բնակարանային-կոմունալ տնտեսության և շինարարության, տարածաշրջանային զարգացման նախարարության բնակարանային-կոմունալ տնտեսության բարեփոխումների աշխատանքային խմբի անդամ։ Կոմունալ ծառայությունների ոլորտում պետական կարգավորում իրականացնող Գիտախորհրդատվական խորհրդի ազգային հանձնաժողովի անդամ (Կոմունալ ծառայությունների ոլորտում պետական կառավարում իրականացնող ազգային հանձնաժողովի 2012 թվականի ապրիլի 11-ի թիվ 104 հրաման)։ Ուկրաինայի 8-րդ գումարման Գերագույն ռադայի պատգամավոր։

2018 թվականի դեկտեմբերի 25-ին ներառվել է այն անձանց ցանկում, որոնց նկատմամբ Ռուսաստանի Դաշնությունը պատժամիջոցներ է սահմանել։

2019 թվականի օգոստոսի 29-ից մինչև 2020 թվականի փետրվարի 4-ը Ուկրաինայի տարածքների և համայնքների զարգացման նախարար։

2020 թվականի հունվարի 16-ին սեփական ցանկությամբ հրաժարական է տվել։

Ծանոթագրություններ
------------------

1. ↑  New Cabinet formed in Ukraine The Rada appointed the new Cabinet: Avakov and Markarova remained (РАДА ПРИЗНАЧИЛА НОВИЙ КАБМІН: АВАКОВ І МАРКАРОВА ЛИШИЛИСЬ), Ukrayinska Pravda (29 August 2019)
2. ↑  Babak is leaving her post in Ministry of regions, – the source (Бабак йде з посади голови Мінрегіону, - джерело ). RBC Ukraine. 16 January 2020.
3. ↑  Honcharuk has decided on new minister of communities and territories (Гончарук визначився із новим міністром громад і територій). TSN. 17 January 2020
4. ↑  Ukraine's parliament appoints Shmyhal as Deputy Prime Minister, Minister of Community Development, UNIAN (4 February 2020)
5. ↑
6. ↑  «В санкционный список РФ добавлены украинские оборонные и энергетические компании»։ *ТАСС* (ուկրաիներեն)։ 2018-12-25։ Վերցված է 2018-12-26
7. ↑  Рада утвердила состав нового Кабмина (список) *РБК-Украина* (29.08.2019)
8. ↑  «Министер развития общин Бабак написала заявление об отставке — депутат «Слуги народа»» (ռուսերեն)։ hromadske.ua։ Վերցված է 2020-02-04

Արտաքին հղումներ
----------------

* Самопомощь Archived 2014-11-22 at the Wayback Machine.
* MinRegion Archived 2020-01-07 at the Wayback Machine. (in Ukrainian)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Верховна рада |
|  |
| Բառարաններ և հանրագիտարաններ | Ձախ ափը |

 |